Os pinars de pin borde en carasols de zonas submediterranias son formacions d'esta especie presents en o Prepireneu, (mui especialment en a redolada de L'Ainsa) y Sistema Iberico, (plegando a la cuenca alta d'o Tacho y Sierra d'Altomira). O pin borde ye una especie termofila que penetra en estas zonas a traviés de vals entallatas y fuesas tectonicas més protechitas d'o clima continentalizato y més frido propio d'ixas zonas. Este clima més frido permite que o pin borde s'asocie con bellas especies de Quercus marcescents como Quercus faginea. Estos pinars creixen sobre suelos calsinosos de solana con substrato de calsinera u dolomía, y a sobén con intercalacions de salagón. No representan formacions submediterranias, representan formacions termofilas mediterranias que penentran en o dominio submediterranio.